# Na temelju odredbi Zakona o odgoju i obrazovanju u osnovnoj i srednjoj školi („Narodne novine“ broj 87/98, 86/09, 92/10, 105/10, 90/11, 16/12, 94/13, 152/14, 7/17, 68/18, 98/19, 64/20) te odredbi Pravilnika o djelokrugu rada tajnika te administrativno – tehničkim i pomoćnim poslovima koji se obavljaju u osnovnoj školi („Narodne novine“ broj 40 /14) te članka 35. Statuta Osnovne škole Franje Serta Bednja, Školski odbor Osnovne škole Franje Serta Bednja na sjednici održanoj dana 06.10.2020. godine donosi

IZMJENE I DOPUNE PRAVILNIKA O UNUTARNJEM USTROJSTVU

Članak 1.

Članak 11. mijenja se i glasi:

Poslove na održavanju zgrade i inventara odnosno održavanje unutarnjeg i vanjskog prostora škole obavlja domar-kotlovničar škole.

Domar-kotlovničar obavlja slijedeće poslove.

* nadzor nad kotlovnicama i drugim uređajima za grijanje
* obavlja popravke, poslove uređenja objekta škole i njegovog okoliša
* košenje trave i uređenje čempresa i drugog visokog zelenila
* održavanje prilaza i ulaza u školu
* ličenje i bojanje zidova, vrata i sl.
* održavanje električnih, vodovodnih i ostalih instalacija
* praćenje stanja energenata, unos potrošnje energenata i vode u ISGE - tjedno
* popravak namještaja, stolarije i druge poslove koji proizlaze iz ugovora o radu kao i godišnjeg plana i programa rada škole
* poslovi dežurstva

Članak 2.

U članku 27. pod „UVJETI ZA POJEDINA RADNA MJESTA“ točka 7. mijenja se i glasi:

UVJETI: Poslove domara škole može obavljati osoba koja ima završenu srednju školu

Posebni uvjeti:

* uvjerenje o potrebnoj zdravstvenoj sposobnosti za obavljanje poslova s posebnim uvjetima rada
* uvjerenje o osposobljenosti za rukovatelja centralnim grijanjem
* položen vozački ispit „B“ kategorije
* da nije pravomoćno osuđen za kaznena djela utvrđena čl. 106. Zakona o odgoju i obrazovanju u osnovnoj i srednjoj školi

Članak 3.

Ove Izmjene i dopune Pravilnika o unutarnjem ustrojstvu stupaju na snagu osmog dana od dana objave na oglasnoj ploči škole.

Izmjene i dopune Pravilnika o unutarnjem ustrojstvu objavljene su na oglasnoj ploči 07.10.2020. godine, a stupaju na snagu 15.10.2020. godine.

KLASA:602-01/20-01/82

URBROJ:2186-112-01-20-2

Bednja, 06.10.2020.

Predsjednica Školskog odbora:

Valentina Smiljanec